CELEX: 62009TO0359
Language: lt
Date: 2010-06-17 00:00:00
Title: 2010 m. birželio 17 d. Bendrojo Teismo (septintoji kolegija) nutartis.#Ivan Jurašinović prieš Europos Sąjungos Tarybą.#Ieškinys dėl panaikinimo - Galimybė susipažinti su dokumentais - Reglamentas (EB) Nr. 1049/2001 - Į Knino (Kroatija) zoną nusiųstų Europos Sąjungos stebėtojų ataskaitos - Tarpinė priemonė - Nepriimtinumas - Numanomas atsisakymas leisti susipažinti su dokumentais - Suinteresuotumas pareikšti ieškinį - Aiškus sprendimas, priimtas pareiškus ieškinį - Nereikalingumas pateikti atsakymą.#Byla T-359/09.

2010 m. birželio 17 d. Bendrojo Teismo (septintoji kolegija) nutartis Jurašinović prieš Tarybą
      (Byla T‑359/09)
      „Ieškinys dėl panaikinimo – Galimybė susipažinti su dokumentais – Reglamentas (EB) Nr. 1049/2001 – Į Knino (Kroatija) regioną nusiųstų Europos Sąjungos stebėtojų ataskaitos – Tarpinė priemonė – Nepriimtinumas – Implicitinis atsisakymas leisti susipažinti su dokumentais – Suinteresuotumas pareikšti ieškinį – Eksplicitinis sprendimas, priimtas po ieškinio pareiškimo – Nereikalingumas priimti sprendimą“
      1.                     Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių
            – Parengiamieji aktai – Nepriklausymas (EB 230 straipsnis; Europos Parlamento ir Tarybos reglamento Nr. 1049/2001 6–8 straipsniai;
            Tarybos sprendimo 2006/683 II priedas) (žr. 26–31 punktus)
      2.                     Ieškinys dėl panaikinimo – Suinteresuotumas pareikšti ieškinį – Ieškinys, pareikštas dėl numanomo implicitinio Tarybos sprendimo
            atmesti prašymą leisti susipažinti su dokumentais – Eksplicitinis sprendimas, priimtas vykstant procesui – Suinteresuotumo
            pareikšti ieškinį teisme išnykimas (EB 230 straipsnis; Europos Parlamento ir Tarybos reglamento Nr. 1049/2001 6–8 straipsniai;
            Tarybos sprendimo 2006/683 II priedas) (žr. 34–39 punktus)
      3.                     Ieškinys dėl panaikinimo – Bendrijos teismo kompetencija – Neribota jurisdikcija – Nurodymas institucijai – Nepriimtinumas
            (EB 230 straipsnis) (žr. 42–44 punktus)
      Dalykas 
      
         
               Pirma, prašymas panaikinti 2009 m. birželio 17 d. Europos Sąjungos Tarybos sprendimą, kuriuo ieškovui neleidžiama susipažinti
                  su Europos Sąjungos stebėtojų Kroatijoje, Knino zonoje, 1995 m. rugpjūčio 31 d. ataskaitomis ir dokumentais, įvardytais „ECMM
                  RC Knin Log Reports“, ir vėlesnį jos priimtą implicitinį sprendimą neleisti susipažinti su dokumentais, priimtą remiantis
                  kartotine paraiška, ir, antra, prašymas nurodyti Tarybai suteikti elektroninę prieigą prie prašomų dokumentų.
               
            Rezoliucinė dalis
      
         
                  1.
               
               
                  
               
               
                  	Nebereikia priimti sprendimo dėl Ivan Jurašinović ieškinyje nurodytų reikalavimų, kuriais siekiama panaikinti implicitinį
                     Tarybos sprendimą, kuriuo atmetama jo kartotinė paraiška leisti susipažinti su Europos Sąjungos stebėtojų Kroatijoje, Knino
                     zonoje, 1995 m. rugpjūčio 31 d. ataskaitomis ir dokumentais, įvardytais „ECMM RC Knin Log Reports“.
                  
               
            
         
                  2.
               
               
                  
               
               
                  	Atmesti likusią ieškinio dalį kaip nepriimtiną.
               
            
         
                  3.
               
               
                  
               
               
                  	Nurodyti kiekvienai šaliai padengti savo bylinėjimosi išlaidas.